Pedrafita, Guitiriz

**San Mamede de Pedrafita** é unha parroquia de Guitiriz pertencente ó arciprestado de Parga. O seu nome vén do latín&nbsp;*petra fictus*, que significa&nbsp;*pedra cravada*.

Segundo o IGE en 2012 tiña 152 habitantes dos cales eran 82 homes e 70 mulleres censados en 14 grupos de poboación. En 1991 eran 215 as persoas censadas cunha densidade media de 15,7 hab/km². Esta parroquia prestou tres quendas na presentación do beneficio parroquial: á casa de Friol, á casa de Miraz e á casa de Trasmonte.

## Xeografía 
Está situada a uns 30 quilómetros ao oeste da cidade de Lugo. Ten unha superficie de 13,7&nbsp;km². Limita ao norte coa parroquia de Bóveda, ao sur con Santalla de Pena (Begonte) e Trasmonte (Friol), ao leste co Castro e San Vicente de Pena (Begonte), e ao oeste con San Breixo e Santa Locaia de Parga.

Pola parroquia pasa o río Ameneiro.

## Economía e socio-política 
O tamaño medio da explotación de vacún no ano 1993 foi de 7,07 cabezas por explotación. O número de cabezas por km² no ano 1993 foi de 21,68. Ten 464 hectáreas de monte comunal propiedade dos veciños de Pedrafita.

O número de vivendas familiares no ano 1991 foi de 75 (69 vivendas principais, 3 secundarias e 3 deshabitadas).

No pasado as *Minas do Medo* e a *Mina de Pena da Moura* formaban parte da parroquia de Pedrafita. Na súa primeira época, o Mosteiro de Santa María de Sobrado dos Monxes explotaba o ferro extraído destas minas. Posteriormente manufacturábase na ferraría da *granxa Constantín*, construída polos monxes cistercienses na Graña (Begonte). Este ferro forxábase para a fabricación de ferramentas tanto para uso propio do mosteiro como para os campesiños.

## Patrimonio 
### Restos megalíticos 
Na parroquia hai restos da cultura megalítica, como as seguintes medorras:
* Medorra do Campanario, nos Corredoiros, xunto a igrexa parroquial. De construción rectangular, conta cun cuberto no frontal. Trátase dunha construción sinxela sen cruz nin campanario, o teito é de lousa e o interior de madeira con trabes vistas. Nela atópanse unha figura da Virxe do Carme e dúas figuras máis pequenas de Antonio de Padua e san Ramón nonato

### Fontes 
Na parroquia abundan as fontes, como as seguintes:
* Fonte da Lavandeira (en Ximarás), misas polo patrón San Roque e fogos pirotécnicos.

Ata os anos 90 os sábados e domingos de festa había competicións deportivas en forma de partidos de fútbol, tanto contra equipos doutras parroquias como entre solteiros e casados da propia parroquia. Como campo de xogo usábase algún prado apto que cedía algún veciño para o evento. Na actualidade xa non se compite con equipos doutras parroquias, e debido á pouca xente nova que queda na parroquia os partidos xa non son solteiros contra casados, senón que son mesturados.

## Galería de imaxes 

Ficheiro:Entrada da Igrexa de San Mamede de Pedrafita, Guitiriz.jpg|Entrada da igrexa.
Ficheiro:Pedrafita, igrexa parroquial.jpg|Igrexa parroquial.
Ficheiro:Pedrafita, campanario igrexa parroquial.jpg|Campanario da igrexa.
Ficheiro:Pedrafita, cruceiro igrexa parroquial.jpg|Cruceiro da igrexa.
Ficheiro:Capela de Rego de Ameneiro, Pedrafita, Guitiriz.jpg|Capela de Rego de Ameneiro.
Ficheiro:Pedrafita-portaribeira.jpg|Fonte de Portaribeira.
Ficheiro:Cartel festas san mamede de pedrafita (guitiriz) 2003.jpg|Cartel das festas de San Roque, ano 2003.

## Lugares e parroquias 
### Lugares de Pedrafita 
### Parroquias de Guitiriz 
## Notas 
## Véxase tamén 
### Bibliografía 
* ,. *O Concello de Guitiriz*. Servizo de Publicacións da Deputación Provincial de Lugo, 1995, ISBN 84-8192-045-2.
* , . *Tras las huellas de la cultura y del medio natural de Guitiriz*. Pérez López, Jenaro, 2006, ISBN 978-84-611-0264-9.

### Outros artigos 
* Lugares de Guitiriz
* Galería de imaxes de Guitiriz

### Ligazóns externas 
* Pedrafita na web do concello de Guitiriz